ร้านนี้น่าจะเรียกได้ว่าเป็นร้านที่มีอาหารจานเดียวใน Int Intersect เลยน่าจะได้ เพราะเท่าที่เห็น ร้านอื่นในโครงการนี้จะเป็นร้านอาหารปิ้งย่าง, ร้านอาหารญี่ปุ่น แล้วก็ร้านของหวาน เหมาะกับมากินข้าวคนเดียวดีครับ

ร้านปิดค่อนข้างเร็วครับเมื่อเทียบกับร้านอื่นๆ ในโครงการ  คือจะรับ order สุดท้ายตอนสองทุ่มกว่า และปิดร้านสองทุ่มครึ่ง ... ผมขับผ่านไปทีไรร้านก็ปิดแล้วทุกที แต่มารอบนี้ได้ลองซักที   เดินเข้าร้านแบบงงๆ เล็กน้อย ไม่รู้จะสั่งเมนูอะไร ดูในเมนู เจอข้าวเฉโปที่รวมเอาทุกอย่างเข้าด้วยกัน สั่งซะเลย

ข้าวเฉโป (139.-) ตอนสั่งผมคาดหวังไว้ว่าจะมาจานใหญ่ แต่มาพอมาจริงค่อนข้างผิดหวังครับ จานเล็กเชียว ... ข้าวเฉโปร้านนี้ใส่หมูแดง, หมูกรอบ, ขาหมูยัดไส้, กุนเชียง และเป็ดย่าง ซึ่งผมขอสรุปรวดเดียวเลยแล้วกันว่า ทุกอย่างรสชาติเฉยๆ ครับ ไม่มีชิ้นไหนรสชาติโดดเด่น  ที่ผิดหวังอีกคือ เป็ดย่างให้มาน้อยชิ้นกว่าเนื้ออย่างอื่นไปหน่อย (น่าจะให้มาเท่าๆ กันหมด) แต่ซุปที่ให้มา อร่อยดีครับชอบ

ผมว่าถ้ามาร้านนี้คงต้องสั่งเป็ดย่างล้วนมากกว่าครับ สำหรับข้าวเฉโปแล้ว ผมไม่แนะนำแล้วกัน

